CELEX: 22006D0112
Language: el
Date: 2005-11-22 00:00:00
Title: 2006/112/ΕΚ: Απόφαση αριθ. 7/2005 του Συμβουλίου των Υπουργών ΑΚΕ-ΕΚ, της  22ας Νοεμβρίου 2005 , για τη χρησιμοποίηση της δεύτερης δόσης, ύψους 250 εκατομμυρίων ευρώ, από το υπό όρους ποσό του ενός δισεκατομμυρίου ευρώ στο πλαίσιο του 9ου ΕΤΑ, προς κάλυψη του δεύτερου τμήματος της διευκόλυνσης ΑΚΕ-ΕΚ για το νερό

18.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/21
            
         
      ΑΠΌΦΑΣΗ αριθ. 7/2005 ΤΟΥ ΣΥΜΒΟΥΛΊΟΥ ΤΩΝ ΥΠΟΥΡΓΏΝ ΑΚΕ-ΕΚ
   της 22ας Νοεμβρίου 2005
   για τη χρησιμοποίηση της δεύτερης δόσης, ύψους 250 εκατομμυρίων ευρώ, από το υπό όρους ποσό του ενός δισεκατομμυρίου ευρώ στο πλαίσιο του 9ου ΕΤΑ, προς κάλυψη του δεύτερου τμήματος της διευκόλυνσης ΑΚΕ-ΕΚ για το νερό
   (2006/112/ΕΚ)
   ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,
   Έχοντας υπόψη:
   τη συμφωνία εταιρικής σχέσης ΑΚΕ-ΕΚ (1), και ιδίως την παράγραφο 8 του παραρτήματος Ι,
   Εκτιμώντας τα ακόλουθα:
   
               (1)
            
            
               Σύμφωνα με τη δήλωση της Ευρωπαϊκής Ένωσης για το χρηματοδοτικό πρωτόκολλο, που προσαρτάται ως δήλωση XVIII στη συμφωνία εταιρικής σχέσης ΑΚΕ-ΕΚ, από το συνολικό ποσό των 13,5 δισεκατομμυρίων ευρώ του 9ου Ευρωπαϊκού Ταμείου Ανάπτυξης (ΕΤΑ) για τις χώρες ΑΚΕ, μόνον 12,5 δισεκατομμύρια ευρώ κατέστησαν διαθέσιμα αμέσως μόλις άρχισε να ισχύει το χρηματοδοτικό πρωτόκολλο την 1η Απριλίου 2003.
            
         
               (2)
            
            
               Στις 22 Μαρτίου 2004, το Συμβούλιο της ΕΕ αποφάσισε να δημιουργήσει τη «Διευκόλυνση για τα ύδατα ΑΚΕ-ΕΚ» για τις χώρες ΑΚΕ ύψους 500 εκατομμυρίων ευρώ και να αποδεσμεύσει μια πρώτη δόση ύψους 250 εκατομμυρίων ευρώ. Η απόφαση αυτή ελήφθη διότι το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Ευρωπαϊκή Επιτροπή, έδειξε ότι οι πόροι του 9ου ΕΤΑ για τις χώρες ΑΚΕ μπορούν να αναληφθούν εξ ολοκλήρου.
            
         
               (3)
            
            
               Η πρώτη δόση ύψους 250 εκατομμυρίων ευρώ αποδεσμεύθηκε και κατανεμήθηκε.
            
         
               (4)
            
            
               Με την ίδια απόφαση, το Συμβούλιο της ΕΕ ορίζει ότι, πριν από το τέλος του 2005 και υπό το φως των αποτελεσμάτων αφενός των ενδιαμέσων επανεξετάσεων των στρατηγικών ανά χώρα και αφετέρου του ελέγχου από το Συμβούλιο, προ του τέλους του 2004, της εκτέλεσης του ΕΤΑ, θα αποφανθεί σχετικά με την κινητοποίηση μιας δεύτερης δόσης 250 εκατομμυρίων ευρώ και τη χρησιμοποίηση, για σκοπούς που θα συμφωνηθούν, των 500 εκατομμυρίων ευρώ που απομένουν από το υπό όρους ποσό του ενός δισεκατομμυρίου ευρώ περί του οποίου το άρθρο 2 παράγραφος 2 της εσωτερικής συμφωνίας,
            
         ΑΠΟΦΑΣΙΖΕΙ:
   Άρθρο 1
   Η δεύτερη δόση ύψους 250 εκατομμυρίων ευρώ για τη διευκόλυνση για το νερό τροφοδοτείται από τα ακόλουθα κεφάλαια:
   
               1)
            
            
               185 εκατομμύρια ευρώ προέρχονται από το συνολικό κονδύλιο υπέρ της μακροπρόθεσμης ανάπτυξης, το οποίο προβλέπεται στην παράγραφο 3 στοιχείο α) του χρηματοδοτικού πρωτοκόλλου,
            
         
               2)
            
            
               24 εκατομμύρια ευρώ προέρχονται από το συνολικό κονδύλιο υπέρ της περιφερειακής συνεργασίας και ολοκλήρωσης, το οποίο προβλέπεται στην παράγραφο 3 στοιχείο β) του χρηματοδοτικού πρωτοκόλλου,
            
         
               3)
            
            
               41 εκατομμύρια ευρώ προέρχονται από την επενδυτική διευκόλυνση που προβλέπεται στην παράγραφο 3 στοιχείο γ) του χρηματοδοτικού πρωτοκόλλου.
            
         Τα ποσά των σημείων 1 και 3 ανωτέρω μεταφέρονται στο κονδύλιο για την περιφερειακή συνεργασία και ολοκλήρωση ανάμεσα στις χώρες ΑΚΕ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 22 Νοεμβρίου 2005.
      
         
            Για το Συμβούλιο των Υπουργών ΑΚΕ-ΕΚ
         
         
            Ο Πρόεδρος
         
         A. JOHNSON
         
      
   
   
      (1)  ΕΕ L 317 της 15.12.2000, σ. 3.